hotchpotch/miracl-hf-unified huggingface dataset:
Suomenlinna (kaupunginosa)
Suomenlinna on Helsingin kylämäinen kaupunginosa, jossa asuu noin 850 henkeä.. Sen tunnetuin osa on Suomenlinnan merilinnoitus.
Suomenlinnan kaupunginosa muodostuu kahdeksasta saaresta, joista Kustaanmiekka, Susisaari, Iso Mustasaari, Pikku-Mustasaari ja Länsi-Mustasaari ovat joko sillan tai maakannaksen ansiosta yhteydessä toisiinsa. Susisaaren ja Kustaanmiekan välillä aikoinaan ollut salmi on täytetty. Näiden saarten muodostaman ryhmän itäpuolitse kulkee Kustaanmiekan salmi ja länsipuolitse Särkänsalmi, jotka ovat tärkeimmät avomereltä Helsingin Kruunuvuorenselälle ja Eteläsatamaan johtavat laivaväylät. Suomenlinnan kaupunginosaan kuuluvat myös Särkkä, Lonna ja Pormestarinluodot.
Suomenlinnan maapinta-ala on 2,21 neliökilometriä.
Suomenlinnassa on noin 350 asuntoa, joista valtio omistaa noin 330 ja niitä vuokraa Suomenlinnan hoitokunta. Helsingin kaupunki omistaa noin 10 vuokra-asuntoa ja noin 10 taloa on yksityisomistuksessa.
Suomenlinnan kaduilla ei ole nimiä. Postiosoitteet muodostuvat kutakin saarta tarkoittavasta kirjaimesta (A=Kustaanmiekka, B=Susisaari, C=Iso Mustasaari, D=Pikku-Mustasaari ja E=Länsi-Mustasaari) sekä talon numerosta, johon mahdollisesti liittyy porraskäytävää osoittava kirjain. Esimerkiksi C 83 on C-saarella eli Isossa Mustasaaressa talo numero 83 (ks. kartta: ). Lisäksi käytetään normaalisti rapun ja asunnon numeroa. Suomenlinnan postinumero on 00190.
Polaris (Chisun albumi)
Polaris on Chisun neljäs studioalbumi. Albumi julkaistiin 2. lokakuuta 2015, ja se nousi ensimmäisellä viikollaan Suomen virallisen listan toiselle sijalle.
Sävellys, sanoitus ja sovitus: Chisu.
M-Hydroksiasetofenoni
m-Hydroksiasetofenoni eli 3-hydroksiasetofenoni (CHO) on aromaattinen fenoleihin ja ketoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa esimerkiksi lääkeaineita. m-Hydroksiasetofenonin isomeereja ovat o- ja p-hydroksiasetofenonit.
Huoneenlämpötilassa m-hydroksiasetofenoni on valkoista kiteistä ainetta. Se liukenee hieman kuumaan veteen ja paremmin moniin orgaanisiin liuottimiin esimerkiksi etanoliin, halogenoituihin hiilivetyihin ja aromaattisiin hiilivetyihin. Yhdiste on heikko happo ja sen pK-arvo on 6,59.
m-Hydroksiasetofenoni on komponentti kanadanmajavan erittämässä hausteessa ja toimii yhtenä aktiivisista feromoneista hausteessa. Ainetta muodostuu myös robustakahvin papuihin voimakkaan paahdon aikana ja pitoisuus on tyypillisesti 0,4–0,5 ppm.
m-Hydroksiasetofenonin synteesin lähtöaine on m-aminoasetofenoni. Tästä yhdisteestä muodostetaan diatsoniumsuola, joka hydrolysoidaan m-hydroksiasetofenoniksi.
m-Hydroksiasetofenonia käytetään lähtöaineena orgaanisen kemian synteeseissä. Siitä valmistetaan muun muassa fenoprofeenia, etilefriiniä, norfenefriiniä ja pyriminobaakki-metyyliä.
Anja Sirkiä
Anja-Leena Johanna Sirkiä o.s. "Linkomies" (20. toukokuuta 1920 Turku – 29. marraskuuta 2015 Helsinki) oli suomalainen kotitalousopettaja, toimittaja ja kirjailija. Hän toimitti ja suomensi lukuisia ruoka-aiheisia kirjoja.
Daniel Mitterdorfer
Daniel Mitterdorfer (s. 25. heinäkuuta 1989 Rum, Itävalta) on itävaltalainen jääkiekkopuolustaja, joka pelaa Erste Bank Eishockey Ligan HC Innsbruckissa.
Mitterdorfer on HC Innsbruckin oma kasvatti. Hän debytoi seuran miesten joukkueessa vain 16-vuotiaana kaudella 2005–2006, jolloin Mitterdorfer pelasi Itävallan pääsarja Erste Bank Eishockey Ligassa viisi ottelua ilman tehopisteitä. Kaudella 2006–2007 hän pelasi siellä 20 ottelua ja yli puolet Mitterdorferin kaudesta eteni Innsbruckin kakkosjoukkueessa Itävallan neljänneksi korkeimmalla sarjatasolla Kärntner Eishockey Ligassa. Kaudella 2007–2008 hän pelasi yhdeksän EBEL-ottelua. Kevätkauden Mitterdorfer pelasi Suomessa Hämeenlinnan Pallokerhon A-nuorissa.
Syyskuussa 2008 Mitterdorfer teki EBEL-sopimuksen EC Salzburgin kanssa. Hän pelasi kaudella 2008–2009 liigassa 17 runkosarja- ja yhden playoff-ottelun. Noin puolet kaudestaan Mitterdorfer pelasi Salzburgin kakkosjoukkueessa Itävallan toiseksi korkeimmalla sarjatasolla Nationalligassa, jossa hän pelasi myös suurimman osan seuraavasta kaudesta 2009–2010. Mitterdorfer pelasi kauden aikana viisi EBEL-ottelua ja vahvisti myös Salzburgin A-nuoria voittaen kauden päätteeksi mestaruuden. Kaudella 2010–2011 hän avasi lopulta pistetilinsä EBEL:ssä tekemällä yhden syöttöpisteen sekä 25 pelaamassaan runkosarja- että kymmenessä playoff-ottelussaan. Mitterdorfer voitti kauden päätteeksi Itävallan-mestaruuden.
Kaudeksi 2011–2012 Mitterdorfer siirtyi EHC Linzin riveihin. Hän pelasi siellä ensimmäisen kokonaisen EBEL-kautensa tehden 50 runkosarjaottelussa tehot 3+3=6 ja 17 playoff-ottelussa yhden syöttöpisteen. Mitterdorfer voitti kauden päätteeksi Itävallan-mestaruuden. Kesken kauden 2015–2016, marraskuussa 2015 hänen sopimuksensa Linzin kanssa purettiin, kun joukkue hankki puolustukseensa Grant Lewisin, eikä Mitterdorferille ollut enää käyttöä. Joulukuussa hän siirtyi loppukauden sopimuksella Mestis-joukkue Lempäälän Kisan paitaan.
Mitterdorfer palasi kaudeksi 2016–2017 kasvattajaseuraansa HC Innsbruckiin.
Mitterdorfer edusti Itävaltaa MM-kilpailuissa vuonna 2015 sekä IA-divisioonan MM-kilpailuissa vuonna 2014, jolloin hän voitti hopeaa. Yhteensä Mitterdorfer on pelannut 51 A-maaottelua. Hän teki A-maajoukkuedebyyttinsä 12. marraskuuta 2010 Unkarin Székesfehérvárissa Ranskaa vastaan.
Mitterdorfer pelasi myös alle 20-vuotiaiden I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). Jälkimmäinen turnaus päättyi Itävallan sarjanousuun A-sarjaan.
Suomi-sarjan kausi 2012–2013
Kausi 2012–2013 oli jääkiekon Suomi-sarjan 14. kausi. Mestaruuden voitti RoKi.
Lohkojen kolme parasta loppusarjaan, 4. ja 5. sijoittuneet loppusarjan karsintaan. Muut joukkueet alempaan jatkosarjaan.
Lohkojen voittajat seuraavaksi kaudeksi Suomi-sarjaan, 2. sijoittuneet Suomi-sarjan karsintaan. Muut joukkueet II-divisioonaan seuraavaksi kaudeksi.
RoKi, PYRY ja KeuPa HT Mestis-karsintaan.
Kaksi parasta seuraavaksi kaudeksi Suomi-sarjaan, 3. sijoittunut pelasi II-divisioonan mestaria vastaan sarjapaikasta. Muut joukkueet II-divisioonaan seuraavaksi kaudeksi.
Kivisaari (Helsinki)
Kivisaari () on saari Helsingissä Vuosaaren edustalla. Se on noin kilometrin päässä Vuosaaresta. Siellä on Helsingin seurakuntien kesäkoti ja leirikeskus. Kivisaaren vieressä on Karhusaari, ja ne yhdistää toisiinsa silta. Niiden yhteinen pinta-ala on viisi hehtaaria. Leirikeskuksen päärakennus Kivisaaressa on jugendtyylinen huvila Merilinna, joka on suojeltu.
Juha Kainulainen
Juha Niilo Taavi Kainulainen (18. kesäkuuta 1940 Turku – 26. marraskuuta 2015 Kauniainen) oli suomalainen sotilas, arvoltaan kenraaliluutnantti.
Kainulainen valmistui ylioppilaaksi Turun Klassillisesta Lyseosta vuonna 1959. Hän suoritti kadettikoulun 1960–1962 ja valmistui tykistöupseeriksi Hämeenlinnan jääkäripatteristoon. Vuosina 1968–1971 Kainulainen opiskeli sotakorkeakoulussa teknisellä opintolinjalla, minkä jälkeen hän työskenteli Tykistökoulussa, Koeampumalaitoksessa ja Puolustusvoimien ATK-laitoksessa. Pääesikunnassa hän palveli vuosina 1985–1988 ja 1991–2000.
Kainulainen jäi eläkkeelle vuonna 2000 kenraaliluutnanttina pääesikunnan maavoimapäällikön ja materiaalikeskuksen johtajan viroista. Hänen seuraajakseen maavoimapäälliköksi tuli kenraalimajuri Kari Rimpi.
Ranger (yhtye)
Ranger on helsinkiläinen vuonna 2009 perustettu metalliyhtye. Yhtyeen perusti laulaja-basisti Dimi Pontiac. Yhtyeen musiikissa on vaikutteita speed, thrash ja heavy metalista. Yhtyettä pidetään hyvin ”old school” henkisenä.
Elokuussa 2014 yhtye kiinnitettiin Spinefarm Recordsille. Yhtyeen esikoisalbumi "Where Evil Dwells" julkaistiin vuonna 2015. Toinen albumi, "Speed & Violence" julkaistiin 2. joulukuuta 2016. EP:t
Royal Greenland
Royal Greenland A/S on grönlantilainen kalastusyritys. Se jakautui Kalaallit Niuerfiat -yhtiöstä vuonna 1990, mutta on säilynyt Grönlannin hallinnon omistamana. Yritys toimii monessa grönlantilaisessa kaupungissa ja kylässä, ja sillä on 20 kalanjalostustehdasta ja tytäryhtiöiden laivakantoja. Osa jalostamoista suljettiin vuosien 2007 ja 2009 välissä. Yrityksen motto on: "Royal Greenland – Committed to Seafood."
Royal Greenland A/S:n edeltäjä "Den Kongelige Grønlandske Handel" perustettiin vuonna 1774 Tanska-Norjan valtionyhtiöksi, jonka vastuulla oli tanskalaisten siirtokuntien ja Grönlannin-kaupan hallinnointi. Yrityksen monopoli päättyi vuonna 1950, ja Grönlannin hallitus sai vallan vuonna 1986. Ensiksi se sai nimen "Kalaallit Niuerfiat" ja sen jälkeen vuonna 1992, "KNI". Yrityksen kalastustoiminta alkoi nimellä Royal Greenland A/S vuonna 1990.
Vuonna 2010 Royal Greenlandin yksityistäminen viivästyi taloudellisen tappion ja kilpailuongelmien vuoksi.
Where Evil Dwells
Where Evil Dwells on suomalaisen speed metal -yhtye Rangerin esikoisalbumi. Se julkaistiin 13. maaliskuuta 2015 levymerkillä Spinefarm Records. Albumi nousi Suomen virallisen listan sijalle 13.
Albumilta julkaistiin single ”Storm of Power”, josta kuvattiin myös musiikkivideo.
Johan Falk: Soluttautuja
Johan Falk: Soluttautuja on ruotsalainen jännityselokuva, joka on Johan Falk -elokuvasarjan 11. osa. Jakob Eklund näyttelee pääosaa Johan Falkia. Marraskuussa 2012 ilmestyneessä elokuvassa seurataan Ruotsin poliisin erikoisyksikössä työskentelevän Johan Falkin taistelua rikollisuutta vastaan.
Pentti Alonen
Pentti Johannes Alonen (15. syyskuuta 1925 Janakkala – 28. marraskuuta 2017 Hämeenlinna) oli suomalainen alppihiihtäjä.
15-vuotiaana alppihiihdon aloittanut Alonen oli lajin suomalaistähti 1940- ja 1950-luvuilla ja samalla alppihiihdon pioneereja Suomessa. Hän edusti Suomea kolmissa talviolympialaisissa ja kaksissa MM-kilpailuissa.
Olympiatasolla ”Pena” Alonen sijoittui Sankt Moritzissa 1948 syöksylaskussa 39:nneksi, pujottelussa 32:nneksi ja alppiyhdistetyssä 28:nneksi, joka oli hänen uransa paras sijoitus olympiakisoissa. Oslossa 1952 Alonen oli syöksylaskussa 44:s, suurpujottelussa 31:nen, ja pujottelussa hän oli ensimmäisellä kierroksella 51:nen karsiutuen toiselta kierrokselta. Cortina d’Ampezzossa 1956 hänet hylättiin syöksylaskussa ja pujottelussa, ja suurpujottelussa hän oli 42:nen.
Alonen voitti pujottelun Suomen-mestaruuden vuosina 1947–1950, 1952–1955 ja 1958.
Alosen veli Pekka Alonen oli myös alppihiihtäjä, joka sijoittui Oslon talviolympialaisissa 1952 pujottelussa 14:nneksi. Tulos pysyi suomalaisten alppihiihtäjien parhaana olympiasijoituksena yli neljän vuosikymmenen ajan.
Skull Splitting Metal!
Skull Splitting Metal! on suomalaisen speed metal -yhtye Rangerin kokoelma-albumi. Se koostuu yhtyeen kolmen varhaisen demon sekä kahden EP-levyn kappaleista. Kappale ”Touch of Death” on ennenjulkaisematon kappale.
Storm of Power
Storm of Power on suomalaisen speed metal -yhtye Rangerin ainoa singlejulkaisu yhtyeen esikoisalbumilta "Where Evil Dwells". Single julkaistiin 7" vinyylinä, ja siitä julkaistiin rajoitettu 300:n kappaleen painos.
In Levitating Secret Dreams
In Levitating Secret Dreams on suomalaisen rockyhtye Jess and the Ancient Onesin single, joka julkaistiin yhtyeen toiselta studioalbumilta "". Se julkaistiin 7" vinyylinä rajoitettuna 500:n kappaleen painoksena.
Kappale on kunnianosoitus LSD:n keksijälle Albert Hofmannille.
Daniel Carr
Daniel Carr (s. 1. marraskuuta 1991 Sherwood Park, Alberta, Kanada) on kanadalainen jääkiekkoilija, joka pelaa NHL-seura Vegas Golden Knightsia.
Carr pelasi neljän kauden ajan NCAA-joukkue Union Collegessa vuosina 2010–2014. Hän pelasi yliopistosarjassa yhteensä 160 ottelua, joissa teki 78 maalia ja 79 syöttöpistettä eli yhteensä 157 tehopistettä. Lisäksi hänelle kertyi 112 rangaistusminuuttia. Ensimmäisellä kaudellaan NCAA:ssa Carr pelasi 40 ottelua, joissa teki 20 maalia ja oli joukkueensa paras maalintekijä. Hän voitti yliopistosarjan mestaruuden kahdesti vuosina 2011–2012 ja 2012–2013. Viimeisellä kaudellaan 2013–2014 Carr tuli valituksi ensimmäiseen tähdistöön.
Yliopistokauden päätyttyä huhtikuussa 2014 varaamattomaksi pelaajaksi jäänyt Carr teki kaksivuotisen tulokassopimuksen NHL-seura Montreal Canadiensin kanssa. Syyskuisen harjoitusleirin jälkeen hänet lähetettiin AHL-farmiseura Hamilton Bulldogsiin. Carr pelasi ensimmäisen ammattilaiskautensa 2014–2015 kokonaan Bulldogsissa, jossa teki 76 ottelussa, 39 tehopistettä. Hän oli 24 osumallaan liigan eniten maaleja tehnyt tulokaspelaaja. Helmikuussa Carr valittiin kuukauden parhaaksi tulokkaaksi.
Kauden 2015–2016 aluksi Carr lähetettiin Canadiensin uuteen farmiseuraan St. John's IceCapsiin. Marraskuun lopulla hänet nostettiin ensimmäisen kerran NHL-kokoonpanoon. Hän iski ensimmäisen maalin ensimmäisen ottelunsa ensimmäisessä vaihdossa. 15. tammikuuta 2016 Carr lähetettiin takaisin AHL:ään, josta hänet nostettiin kuitenkin jo kuuden päivän päästä takaisin Canadiensiin.
Shock Skull
Shock Skull on suomalaisen speed metal -yhtye Rangerin EP-levy, joka julkaistiin 4. heinäkuuta 2014. Albumista julkaistiin rajoitetut 500:n kappaleen painokset sinisenä ja vihreänä vinyylilevynä, joista molemmat sisältävät julisteen.
Arvot mekin ansaitsemme
Arvot mekin ansaitsemme. Kansakunta, demokratia ja tasa-arvo on Tiina Rosenbergin kirja vuodelta 2014.
Knights of Darkness
Knights of Darkness on suomalaisen speed metal -yhtye Rangerin EP-levy, joka julkaistiin 6. syyskuuta 2013. Albumista julkaistiin rajoitettu 1000:n kappaleen painos.'
Moufida Tlatli
Moufida Tlatli (s. 1947) on tunisialainen elokuvaohjaaja ja -leikkaaja, jota pidetään yhtenä arabimaailman tärkeimmistä naispuolisista elokuvantekijöistä. Hänet tunnetaan elokuvistaan "Palatsin hiljaisuus" (1994) ja "Miesten vuodenaika" (2000).
Tlatli syntyi Tunisian Sidi Bou Saidissa lähellä pääkaupunkia ja eli nuoruuttaan vasta itsenäistyneessä maassa. Hän kannatti presidentti Habib Bourgibaa, joka maallisti Tunisiaa ja paransi naisten asemaa monin tavoin. Lukionsa elokuvakerhossa Tlatli näki muun muassa Bergmanin, Fellinin ja Rossellinin filmejä ja kiinnostui elokuvasta. Hän lähti Pariisiin opiskelemaan alaa, mutta 1960-luvulla naispuolisia elokuvaopiskelijoita pyrittiin ohjaamaan kuvaussihteerin tai leikkaajan tehtäviin. Tlatli valmistuikin elokuvaleikkaajaksi 1968 ja sai paikan ORTF-televisioyhtiöstä. Vuonna 1972 hän palasi kotimaahansa ja aloitti kaksi vuosikymmentä kestäneen leikkaajan uransa, jonka kuluessa hänestä tuli yksi arabimaiden arvostetuimmista alallaan. Férid Boughedir, jonka elokuva "Veden poika" (Halfaouine, 1995) on Tlatlin leikkaama, on kutsunut Tlatlia monen nuoren tunisialaisohjaajan ”isosiskoksi ja äidiksi”.
Vuonna 1994 valmistui Tlatlin esikoisohjaus "Palatsin hiljaisuus", joka perustuu väljästi hänen äitinsä elämäntarinaan. Se toi hänelle Cannesissa esikoisohjaajien Kultainen kamera -palkinnon. Se palkittiin myös Bafta-gaalassa sekä Toronton ja Istanbulin elokuvajuhlilla. Vuoden 2000 elokuva "Miesten vuodenaika" perustuu Tlatlin yhdessä Nouri Bouzidin kanssa tekemään käsikirjoitukseen ja kertoo pääkaupungissa Tunisissa työssä olevien miesten aviovaimoista, jotka alkavat haluta syrjäiseltä saarelta miestensä mukaan pääkaupunkiin. Se voitti muun muassa pääpalkinnon (Institut du Monde Arabe Grand Prix) Pariisin arabielokuvien biennalessa 2000. Tlatlin kolmas ohjaustyö on vuoden 2004 "Nadia et Sarra".
Eläkkeensaajien Keskusliitto
Eläkkeensaajien Keskusliitto (lyh. EKL) on valtakunnallinen eläkeläisjärjestö, joka on perustettu vuonna 1962. EKL on Suomen toiseksi suurin eläkeläisjärjestö ja siihen kuuluu yli 80 000 jäsentä.
EKL:oon kuuluu 323 yhdistystä, joista valtaosa toimii yhden kunnan tai kunnanosan alueella. Alueellisella tasolla toimii 15 piirijärjestöä, joihin paikallisyhdistykset kuuluvat.
Eläkkeensaajien Keskusliiton ylin päättävä elin on liittokokous, joka kokoontuu joka neljäs vuosi. Yhdistykset lähettävät sinne edustajan jäsenmääriensä suhteessa.
Ylintä päätäntävaltaa käyttää liittokokousten välisenä aikana valtuusto, johon kuuluu puheenjohtajan lisäksi 35 jäsentä. Liiton hallituksen muodostavat puheenjohtaja ja 15 jäsentä. Eläkkeensaajien Keskusliiton puheenjohtaja on Simo Paassilta ja valtuuston puheenjohtaja Arja Ojala.
EKL:n äänenkannattaja on vuonna 1971 perustettu Eläkkeensaaja-lehti, joka ilmestyy seitsemän kertaa vuodessa. Liitto omistaa Täyttä Elämää Lomat Oy:n, joka ylläpitää toimintaa Virroilla sijaitsevassa Rajaniemen lomakeskuksessa sekä Helsingissä Käpylän työväentalossa.
EKL:n kotisivut. Viitattu 20.12.2015.
Kasper-nukke
Kasper-nukke on Irja ja Matti Raninin luoma satuhahmo, joka esiintyi television lastenohjelmissa vuosina 1960–1976. Ensimmäisen kerran Kasper nähtiin vuonna 1960 ohjelmassa "Raninien tv-perhe", mutta neljä vuotta myöhemmin ohjelman nimeksi vaihtui "Niksulan TV".
Kasperin usein laulamasta säkeestä "Trai trai trallallaa" tuli ohjelman epävirallinen tunnusmelodia.
Johan Falk: National Target
Johan Falk: National Target on ruotsalainen elokuva, joka kuuluu Johan Falk -rikoselokuvasarjaan. "National Target" on elokuvasarjan kolmas osa. Pääroolia, Johan Falkia näyttelee Jakob Eklund. Samuli Edelmann näyttelee elokuvassa venäläistä rikollispomoa.
Eero Saksela
Eero Juhani Saksela (s. ) on suomalainen lääkäri ja Helsingin yliopiston patologisen anatomian professori emeritus.
Sakselan isä oli professori Niilo Saksela ja äiti Aira Annikki Penttilä. Hänen puolisonsa vuodesta 1960 on tekstiilitaiteilija Riitta Irmeli Gyldén. Saksela kirjoitti ylioppilaaksi Töölön yhteiskoulusta vuonna 1955. Hän valmistui Helsingin yliopistosta lääkäriksi (LL) ja lääketieteen ja kirurgian tohtoriksi vuonna 1962. Patologian erikoislääkäriksi hän valmistui vuonna 1969. Hän täydensi opiskeli 1962–1963 Yhdysvalloissa ja vuonna 1967 Ruotsissa.
Saksela oli Suomen molekyylilääketieteen instituutin (FIMM) johdossa vuonna 2007 instituutin perustamisesta siihen asti kunnes virkaan valittiin 1. joulukuuta 2007 alkaen akatemiaprofessori
Olli Kallioniemi.
Saksela on ollut Suomalaisen Tiedeakatemian jäsen vuodesta 1983 lähtien. Lääketieteen kandidaattiseura valitsi hänet vuoden opettajaksi (luennoija) vuonna 1992. Hän on saanut Matti Äyräpään palkinnon.
Niilo Saksela
Niilo Uno Saksela (vuoteen 1930 Saxén; 1. helmikuuta 1909 Viipuri – 15. kesäkuuta 1978) oli suomalainen lääkäri.
Sakselan vanhemmat olivat kouluneuvos Uno Alfons Saxén ja Anna Maria Pesonius ja puoliso vuodesta 1936 Aira Annikki Penttilä. Professori Eero Saksela on heidän poikansa. Geologi Martti Saksela ja professori Arno Saxén olivat puolestaan Niilo Sakselan veljiä. Saksela tuli ylioppilaaksi Viipurin suomalaisesta normaalilyseosta 1927 ja valmistui lääketieteen lisensiaatiksi 1936. Lääketieteen ja kirurgian tohtoriksi hän väitteli 1940, jolloin hän sai myös sisätautien erikoislääkärin pätevyyden. Helsingin yliopiston sisätautien dosentti Saksela oli vuodesta 1951 vuoteen 1959. Saksela toimi valmistumisensa jälkeen lääkärinä useissa eri sairaaloissa, samoin kuin työskenteli Helsingin yliopistossa. Kivelän sairaalan sisätautiosaston apulaisylilääkärin hän oli 1957–1968. Saksela oli sotilasarvoltaan lääkintämajuri, professorin arvonimi hänelle myönnettiin 1961. Hän toimi vuosina 1962–1967 Sydänsäätiön hallituksen puheenjohtajana ja oli myös Syöpäyhdistyksen valtuuskunnan jäsen.
Chloe Bridges
Chloe Suazo (s. 27. joulukuuta 1991 Thibodaux, Louisiana), paremmin tunnettu nimellä Chloe Bridges, on yhdysvaltalainen elokuva- ja televisionäyttelijä. Hänet tunnetaan rooleistaan Disney Channelin elokuvassa "" (2010) sekä televisiosarjoissa "Freddie" ja "Carrien päiväkirjat". Bridges on lisäksi esiintynyt sarjoissa kuten "90210", "Kolme miestä ja tyttö", "Valehtelevat viettelijät" ja "Rizzoli & Isles".
Bridges seurustelee näyttelijä Adam Devinen kanssa.
Mikko Jaakonpoika Krouvila
Mikko (Michael, Mikael) Jaakonpoika (Jacobinpoika) Krouvila (21. syyskuuta 1699 Eura – 19. maaliskuuta 1767 Eura) oli suomalainen talonpoika, joka edusti säätyään kolmilla eri valtiopäivillä 1730- ja 1740-luvulla.
Krouvilan vanhemmat olivat Jaakko Heikinpoika Krouvila ja Susanna Martintytär Katila ja puoliso vuodesta 1719 Riitta Paavontytär Perhe. Krouvila oli kotoisin Euran Sorkkisten kylästä. Hän tuli tilan isännäksi vain 18-vuotiaana ja meni naimisiin pari vuotta myöhemmin. Paitsi esimerkillisenä talonpoikana, hän toimi useissa eri luottamustehtävissä. Lautamiehenä Krouvila ehti olla 35 vuotta ja parikymmentä vuotta myös kuudennusmiehenä. Kotikirkkoonsa hän lahjoitti hirret, kynttilänjalan ja maalauksen. Hän edusti Satakunnan talonpoikia valtiopäivillä Tukholmassa 1734, 1738-1739 ja 1742-1743. Toisella kerralla hänelle annettiin tehtäväksi ostaa seurakuntansa kirkkoon alttaritaulu ja hän hankkikin 1739 Tukholmasta Dankvart Paschin maalaaman teoksen "Viimeinen tuomio". Vuoden 1734 valtiopäivillä Krouvila ja usea muu suomalainen talonpoika anoivat ruotsin kielen tulkikseen Johan Mathesiusta, mutta pyyntöön ei suostuttu, vaikka se uusittiin. Pyyntö herätti kuitenkin keskustelun kielikysymyksestä valtiopäivillä. Poikansa Mikaelin ja Jaakon Krouvila lähetti Porin triviaalikouluuun, jossa he oppivat ruotsin kielen. Kolmansilla valtiopäivillään Krouvila oli pikkuvihan aikana ns. valitusdeputaation jäsen eli otti vastaan Suomea koskevia valituksia ja mietintöjä.
Kauno Salimäki
Kauno Einar Salimäki (13. toukokuuta 1905 – 18. tammikuuta 1971) oli suomalainen fyysikko. Hän oli säteilyfysiikan laitoksen johtaja professorin arvonimellä 1958–1968. Hän kehitti Suomen säteilynsuojaustoimintaa ja osallistui alan lainsäädännön kehittämiseen.
Hyperloop
Hyperloop on konseptitasolla oleva supernopea liikenneyhteys. Yleisen idean tasolla tekniikkaa on esitetty jo 1800-luvulta alkaen, mutta Hyperloop-termin ja nimenomaisen konseptin esitti yrittäjä Elon Musk 2010-luvulla. Muskin SpaceX-yhtiö julkaisi elokuussa 2013 konseptisuunnitelman, jota tunnetaan Hyperloopin alfa-julkaisuna.
Ensimmäinen hyperloop-yhteys on rakenteilla Intiaan.
Tekniikka perustuu putkessa nopeasti kulkevaan kapseliin. Putki on alipaineistettu eli siitä on pumpattu valtaosa ilmasta pois, jolloin ilmanvastus on hyvin pieni. Kapselin huippunopeudeksi voitaisiin saada vaikkapa 1000 km/h.
Hyperloopin on kuljettava nopeudella joka ylittää noin 563 kilometriä tunnissa, jotta se ei kilpaisi suurnopeusjunien kanssa.
Hyperloopin ympäristövaikutukset ovat huomattavasti pienemmät kuin lentoliikenteen, sillä se ei tuota lainkaan suoria hiilidioksidipäästöjä. Hyperloop saattaa tulevaisuudessa syrjäyttää lentokoneen lyhyillä matkoilla. Tähän vaikuttaa se, että lentoliikenne edellyttää lentoasemalle siirtymistä sekä lentoasemalla suoritettavia rutiineja, jotka pidentävät vain 30 minuuttia kestävän 360 kilometrin lentomatkan ajallisen keston 2-3 tuntiin. Elon Muskin mukaan hyperloop-lippu on halvempi kuin lentolippu. Richard Branson uskoo pystyvänsä tekemään hyperloop-lipusta lentolippua halvemman.
Virgin Hyperloop One on tehnyt sopimuksen Maharashtran osavaltion kanssa hyperloop-radan rakentamisesta Intiaan. Rata kulkee Mumbain ja Punen välillä. Kahden kaupungin lisäksi rataan liittyy tuleva Navi Mumbain kansainvälinen lentoasema. Projektin tarkoituksena on lyhentää matka-aikaa ja helpottaa ruuhkia.
Projektin pitäisi olla valmis vuonna 2024.
Heinäkuussa 2016 valmistuneen alustavan selvityksen mukaan Hyperloop-yhteys Helsingin ja Tukholman välillä olisi mahdollinen ja lyhentäisi matka-ajan kaupunkien välillä puoleen tuntiin. Rakennuskustannuksiksi konsulttiyhtiö Rambollin ja KPMG:n tekemässä selvityksessä arvioitiin noin 19 miljardia euroa. Salo julkaisi toukokuussa 2017 Rambollin tekemän laajemman teknisen hankeselvityksen.
Elon Muskin tunneleita kaivava yritys The Boring Company haluaisi kaivaa tunnelin New Yorkin kaupungin ja Washington D.C:n välille. Tunnelissa kulkisi hyperloop.
Juopuneiden hevosten aika
Juopuneiden hevosten aika ("Zamani barayé masti asbha") on iranilainen draamaelokuva vuodelta 2000. Sen on käsikirjoittanut ja ohjannut Bahman Ghobadi. Elokuva sai Cannesin elokuvajuhlilla Kultainen kamera -palkinnon.
Elokuva on esitetty Suomessa Yle TV1 -kanavalla elokuussa 2004.
Iranin ja Irakin raja-alueen kurdeihin kuuluvat lapset yrittävät selviytyä jäätyään orvoiksi isänsä kuoltua. Vanhin poika Ayoub yrittää löytää itselleen mitä tahansa työtä elättääkseen sisarensa ja veljensä ja saadakseen vammaisen pikkuveljensä Madin leikkaushoitoon. Ayoub salakuljettaa kuorma-autonrenkaita rajan yli Irakiin yhdessä muiden rajakylän asukkaiden kanssa. Rahaa ei kerry tarpeeksi, joten hänen setänsä päättää naida Ayoubin sisaren ja vastineeksi rahoittaa leikkauksen Irakin puolella. Kun he saapuvat sedän kotiin, tämän äiti kieltäytyy Madin auttamisesta ja tarjoaa tilalle muulia. Ayoub päättää salakuljettaa muulin Irakiin, jossa siitä saisi enemmän rahaa. Hän pääsee salakuljettajajoukon mukaan. Ankarassa talvessa he juottavat muuleilleen viinaa, jotta ne jaksaisivat vetää. Viranomaiset yllättävät salakuljettajajoukon rajalla, mutta salakuljettajat eivät ehdi pakoon, koska muulit ovat liian juovuksissa. Elokuva loppuu kuviin, joissa Ayoub, Madi ja heidän muulinsa pääsevät karkuun ja ylittävät rajan Irakiin.
Elokuva voitti Kultainen kamera -palkinnon Cannesin elokuvajuhlilla ja tuomariston erikoispalkinnon Chicagon elokuvajuhlilla. Se palkittiin myös [Edinburgh]]in, Fort Lauderdalen, São Paulon, Banffin, Gijónin ja Isfahanin elokuvafestivaaleilla.
Khoy
Khoy () on kaupunki Iranin Länsi-Azerbaidžanin provinssissa, linnuntietä noin 128 kilometriä Tabrizista luoteeseen ja noin 642 kilometriä pääkaupunki Teheranista luoteeseen.
Kaupungin väkiluku on kasvanut seuraavasti: 34 491 (1956), 47 648 (1966), 70 357 (1976), 115 343 (1986), 137 885 (1991), 148 944 (1996), 181 465 (2006) ja 200 958 (2011).
Saveh
Saveh () on kaupunki Iranin Markazin provinssissa, linnuntietä noin 125 kilometriä pääkaupunki Teheranin hallintokeskuksesta lounaaseen.
Kaupungin väkiluku on kasvanut seuraavasti: 14 537 (1956), 17 565 (1966), 25 751 (1976), 64 081 (1986), 87 621 (1991), 111 245 (1996), 180 548 (2006) ja 200 481 (2011).
Sirjan
Sirjan () on kaupunki Iranin Kermanin provinssissa. Kaupunki sijaitsee linnuntietä noin 164 kilometriä provinssikeskus Kermanista lounaaseen ja noin 810 kilometriä pääkaupunki Teheranista eteläkaakkoon.
Kaupungin väkiluku on kasvanut seuraavasti: 12 160 (1956), 19 568 (1966), 39 464 (1976), 90 072 (1986), 107 887 (1991), 135 024 (1996), 170 916 (2006) ja 185 623 (2011).
Maragheh
Maragheh (; joskus muodossa "Maragha" tai "Maraghe", tai jopa "Maraqeh") on kaupunki Iranin Itä-Azerbaidžanin provinssissa, noin 495 kilometriä pääkaupunki Teheranista länsiluoteeseen.
Kaupungin väkiluku on kasvanut seuraavasti: 36 551 (1956), 54 106 (1966), 65 172 (1976), 100 679 (1986), 117 388 (1991), 132 318 (1996), 149 929 (2006) ja 162 275 (2011).
Malayer
Malayer, () on kaupunki Iranin Hamadanin provinssissa, linnuntietä noin 63 kilometriä provinssikeskus Hamadanista eteläkaakkoon ja noin 284 kilometriä pääkaupunki Teheranista länsilounaaseen.
Kaupungin väkiluku on kasvanut seuraavasti: 21 105 (1956), 28 434 (1966), 47 117 (1976), 103 640 (1986), 130 458 (1991), 144 373 (1996), 156 289 (2006) ja 159 848 (2011).
Ekologinen systeemiteoria
Ekologinen systeemiteoria on Urie Bronfenbrennerin kehityspsykologinen teoria, jossa yksilön kehityksen nähdään tapahtuvan vuorovaikutuksessa ympäristön kanssa. Bronfenbrenner jakaa kehitykseen vaikuttavan ympäristön viiteen systeemiin, jotka ovat mikro-, meso-, ekso- ja makrosysteemit sekä myöhemmin teoriaan lisätty kronosysteemi.
Teoria on myöhemmin nimetty uudelleen bioekologiseksi systeemiteoriaksi, sillä Bronfenbrenner täydensi teoriaa ottamalla myös biologiset prosessit huomioon. Hän näki biologiset prosessit tosin vain potentiaalina, jonka ympäristötekijät saattoivat realisoida tai jättää realisoimatta.
Safi al-Din Ardabili
Safi al-Din eli Safi al-Din Ardabili () tai Ṣafī od-Dīn (1253, Ardabīl, Persia— 12. syyskuuta 1334, Ardabīl) oli kurditaustainen sunnimuslimi. Hän oli islamilainen mystikko ja šeikki, joka perusti safavidilaisen mystisen suuntauksen.
Šeikin poika Ebn Bazzāz kokosi "Ṣafwat al-ṣafā" -teoksen, biografian isänsä ihmeteoista ja puheista 24 vuotta tämän kuoleman jälkeen. Runsas sata vuotta myöhemmin šaahi Ṭahmāsb määräsi teoksen virallista versiota muokattavan niin, että safavidien kurditaustaa häivytettäisiin ja polveutumista Muhammadia seuranneista imaameista puolustettaisiin.
Šeikki Safi al-Dinin khanqah ja mausoleumi on tunnettu hautapyhäkkö Ardabilissa ja eräs Iranin maailmanperintökohteista.
Apua!
Apua! (engl. "Help!") on Richard Lesterin ohjaama brittiläinen elokuva vuodelta 1965, jonka pääosassa on The Beatles -yhtye. Elokuvan ensi-ilta oli Britanniassa 29. heinäkuuta 1965 ja Suomessa myöhemmin samana vuonna, 10. joulukuuta."Pääartikkeli": Help! (albumi)
Tommy
Tommy on englantilaisperäinen miehen etunimi, Thomas-nimen muunnelma. Nimi on alkujaan peräisin aramean kielestä, jossa sen alkumuoto "Ta'oma" merkitsee kaksosta. Suosituksi nimen monine muunnoksineen on tehnyt Uudesta testamentista tunnettu apostoli Tuomas. Nimen suomalaisia vastineita ovat Tommi ja Tuomas.
Suomessa nimi Tommy on vuoden 2009 loppuun mennessä annettu 2 588 henkilölle. Tommyn nimipäivä on suomenruotsalaisen kalenterin mukaan 21. joulukuuta, apostoli Tuomaan muistopäivänä, joka on myös suomenkielisen kalenterin mukaan Tuomaan ja Tommin nimipäivä, tuomaanpäivä.
Maika Monroe
Maika Monroe (s. 29. toukokuuta 1993) on yhdysvaltalainen elokuvanäyttelijä. Hänet tunnetaan psykologisesta jännityselokuvasta "The Guest" ja kauhuelokuvasta "It Follows".
Ennen elokuvauraansa Monroe tunnettiin ammattimaisena leijalautailijana. Vuonna 2013 hänet rankattiin maailman 32. parhaaksi freestyle-leijalautailijaksi.
5. aalto (elokuva)
5. aalto () on vuonna 2016 ensi-iltansa saanut yhdysvaltalainen scifitrilleri, joka perustuu Rick Yanceyn samannimiseen romaaniin. Elokuvan on ohjannut J Blakeson ja sen pääosissa esiintyvät Chloë Grace Moretz, Maggie Siff, Alex Roe, Maria Bello, Maika Monroe ja Liev Schreiber.
Alex Roe
Alex Roe (s. 18. kesäkuuta 1990) on englantilainen näyttelijä, joka on tunnettu muun muassa elokuvasta "5. aalto" (2016).
Kuparisaari
Kuparisaari (aiemmin myös "Vaskisaari", ) on amerikansuomalaisten käyttämä nimitys Yläjärveen työntyvän Keweenaw’n niemimaan pohjoisosasta Yhdysvaltojen Michiganissa. Se on saanut nimensä seudun kuparikaivoksista. Portagejärvi erottaa Kuparisaaren niemimaan eteläosasta, mutta myös järven eteläpuolen kylissä asuneet suomalaiset ovat pitäneet itseään kuparisaarelaisina. Hallinnollisesti alue kuuluu Keweenaw’n ja Houghtonin piirikuntiin.
Ensimmäiset suomalaissiirtolaiset saapuivat Kuparisaaren kaivoksille Pohjois-Norjasta 1860-luvun puolivälissä. Heistä suurin osa oli kotoisin Ruijasta, Ruotsin Länsipohjasta ja Pohjois-Suomesta. Siirtolaisuus kasvoi erityisesti 1800- ja 1900-lukujen vaihteessa. Suurimmat suomalaiskeskukset olivat Hancock ja Calumet. Kuparisaaren suomalaisilla oli vilkasta kirkollista ja järjestötoimintaa. Vuonna 1876 Hancockiin perustettiin Amerikan ensimmäinen suomenkielinen sanomalehti, vuonna 1890 suomalainen luterilainen kirkkokunta ja vuonna 1896 sen ylläpitämä Suomi-Opisto. Hancockissa ilmestyivät muun muassa Suomi-Synodin julkaisema "Amerikan Suometar" ja vuoteen 1914 saakka sosialistinen "Työmies". Suomalaisasutuksen taantuminen alkoi vuosien 1913–1914 kaivoslakon jälkeen.
Denis Strandell
Denis Strandell (s. 1958) on Hangon kaupunginjohtaja ja Kirkkonummen entinen kunnanvaltuutettu. Hänet valittiin Hangon kaupunginjohtajaksi vuonna 2015. Strandell on koulutukseltaan kauppatieteen maisteri, ja hän on työskennellyt yli 25 vuotta finanssialalla.
Johan Kuhlberg
Johan Kuhlberg (3. toukokuuta 1725 Korpilahti – 1. tammikuuta 1790 Helsinki) oli Helsingin pormestari, joka riitaantui kaupungin porvareiden ja osin myös maistraatin kanssa moniksi vuosiksi.
Kuhlbergin vanhemmat olivat luutnantti Johan Kuhlberg ja Stina Weckström ja puoliso vuodesta 1765 Hedvig Ulrika Weckström (s. 1746). Hän opiskeli viitisen vuotta Turun akatemiassa ja toimi sitten tilapäisenä tuomarina ja asianajajana. Valtiopäivillä 1755-1756 hän toimi kahden eri valiokunnan notaarina. Pyrittyään turhaan neljä kertaa Helsingin pormestariksi hän sai viidennellä kerralla vuonna 1766 pätevistä hakijoista eniten ääniä, mutta joutui vasta toiselle ehdokassijalle. Valitettuaan asiasta Kuhlberg sai nimityskirjan Helsingin oikeuspormestariksi vuodesta 1767 alkaen. Tehtävä osoittautui vaativaksi, kaupunginhallinnolla oli monia eri ongelmia ja keskinäisiä kiistoja. Kuhlberg itse sai syytteen salakuljetuksesta ja syyllistyi muun muassa asiakirjan väärentämiseen. Helsingin kauppiaat valittivat hänestä kuninkaalle kolmeen eri otteeseen ja riitely levisi myös maistraattiin. Kuhlberg pahoinpideltiin kotonaan joulukuussa 1768 ja tapaus jäi selvittämättä. Kuninkaan vuonna 1771 asiasta antama päätös ei lopettanut kiistoja, vaan kauppiaat pyrkivät ajamaan Kuhlbergin vararikkoon. Osapuolet valittivat toisistaan Turun hovioikeuteen ja tekivät kirjallisen sovinnon vasta vuonna 1783.
Linnea Aaltonen
Linnea Aaltonen (s. 13. joulukuuta 1987) on suomalainen missi, malli, juontaja ja suunnittelija. Hän voitti Miss World Finland -kilpailun vuonna 2007 ja Miss Earth Finland -kilpailun 2006.
Hän toimii North Outdoor Merinovillan tuotekasvona.
Aaltonen on avoliitossa räppäri Timo Pieni Huijauksen kanssa.
HMS Revenge (1805)
HMS Revenge oli Kuninkaallisen laivaston vuonna 1805 vesillelaskettu 74-tykkinen kolmannen luokan linjalaiva.
Sir John Henslow'n suunnittelema alus tilattiin 26. lokakuuta 1796 Chathamin telakalta, missä rakennustöistä vastasi heinäkuuhun 1801 saakka Edward Sison ja maaliskuuhun 1803 David Polhill ja loppuajan Robert Seppings. Sen köli laskettiin elokuussa 1800, ja se laskettiin vesille 13. huhtikuuta 1805. Alus valmistui 23. kesäkuuta, jolloin sen valmistuskustannukset olivat 58 653 puntaa.
Alus otettiin palvelukseen huhtikuussa 1805 Kanaalin laivastoon päällikkönään Robert Moorsoom. Se osallistui 21. lokakuuta Trafalgarin taisteluun Collingwoodin alaisuudessa osana suojanpuoleista jonoa. Aluksella sai taistelussa surmansa 28 miestä ja haavoittui 51 miestä. Alus oli joulukuusta alkaen huollettavana Portsmouthissa, mistä se poistui helmikuussa 1806.
Alus valtasi 17. lokakuuta 1810 viisituntisen takaa-ajon päätteeksi ranskalaisen kaapparin "Le Vengeurin" Cherbourgin edustalla. Alus romutettiin vuonna 1849.
Åke Kuhlefelt
Åke Kuhlefelt (22. huhtikuuta 1908 Helsinki – 17. marraskuuta 1991 Helsinki) oli suomalainen lakimies ja tuomari, joka toimi myös Kaskisten pormestarina.
Kuhlefeltin vanhemmat olivat lääkäri Elis Kuhlefelt ja Katarina Estlander. Arkkitehti Sven Kuhlefelt (1892–1980) oli hänen veljensä. Kuhlefeltin puoliso vuodesta 1933 oli Birgit Hildur Maria Dahlgren (s. 1906). Kuhlefelt tuli ylioppilaaksi Helsingin ruotsalaisesta normaalilyseosta 1926 ja suoritti ylemmän oikeustutkinnon Helsingin yliopistossa 1933. Varatuomarin arvon hän sai 1936. Valmistuttuaan Kuhlefelt toimi Vaasan hovioikeuden ylimääräisenä virkamiehenä ja sitten Kaskisten pormestarina 1935–1937, kunnes palasi 1938 työskentelemään hovioikeuteen kahdeksitoista vuodeksi. Hän toimi myös asianajajana 1938–1939 ja oli Vaasassa toimineen tarkastusoikeuden jäsen, varapuheenjohtaja ja puheenjohtaja 1948–1949. Sotatuomarina Kuhlefelt toimi 1939–1940 ja 1950–1951. Vuonna 1952 hänet nimitettiin Itä-Suomen hovioikeuden asessoriksi, 1954 Helsingin hovioikeuden asessoriksi ja 1956 oikeusneuvokseksi. Korkeimman hallinto-oikeuden ylimääräisenä hallintoneuvoksena Kuhlefelt toimi 1959–1960. Raaseporin kihlakunnatuomarin virkaa hän ei ottanut vastaan vuonna 1960, vaan ryhtyi sen sijaan korkeimman oikeuden oikeusneuvokseksi, mitä tehtävää hän hoiti lähes 18 vuotta aina eläkkeelle jäämiseensä asti eli vuoden 1977 loppuun. Laintarkastuskunnan jäsen Kuhlefelt oli 1962–1964 ja holhouslainsäädännön uudistamiskomitean puheenjohtaja 1965–1971. Tuomarin työnsä ohella Kuhlefelt osallistui aktiivisesti alansa järjestötoimintaan.
Neandertalinihminen (täsmennyssivu)
Neandertalinihihminen tai neandertalilainen voi tarkoittaa seuraavia:
Perussuomalaisten Etelä-Savon piiri
Perussuomalaisten Etelä-Savon piiri on yksi Perussuomalaisten piirijärjestöistä. Piirin puheenjohtaja on Jari Rajapolvi.
Etelä-Savon perussuomalaiset äänestivät, vuoden 2017 Joulukuussa, Savonlinnassa uudeksi puheenjohtajakseen Jari Rajapolven, 62, Pieksämäeltä. Hän sai puheenjohtajavaalin 33 äänestä 17 ja tuli valituksi ensimmäisellä kierroksella.
Muut ehdokkaat olivat Reijo Paunonen Juvalta, Johanna Huisko Juvalta ja Seppo Kosonen Savonlinnasta.
Tammikuun 2018 järjestäytymiskokouksessa varapuheenjohtajiksi valittiin 1vpj.Tanja Hartonen-Pulkka Mäntyharjulta ja 2vpj.Jussi Marttinen Mikkelistä.
https://ita-savo.fi/uutiset/lahella/c6d95c5a-97d5-4543-9fdf-6e752c09aaf7
Neandertalilainen – Kadonnutta perimää etsimässä
Neandertalilainen – Kadonnutta perimää etsimässä () on ruotsalaisen geneetikon Svante Pääbon kirjoittama, englanniksi vuonna 2014 ja suomeksi vuonna 2015 ilmestynyt tietokirja. Kirjassa saksalaisen Max Planck -instituutin genetiikan osaston johtajana toimiva Svante Pääbo kertoo sukupuuttoon kuolleen ihmislajin, neandertalinihmisen perimän selvittämisestä.
Yleisurheilun Afrikan-mestaruuskilpailut 2010
Vuoden 2010 yleisurheilun Afrikan-mestaruuskilpailut käytiin 28. heinäkuuta – 1. elokuuta Nairobissa, Keniassa.
Jean-Pierre Louis de Fontanes
Jean-Pierre Louis de Fontanes (6. maaliskuuta 1757 Niort, Deux-Sèvres — 17. maaliskuuta 1821 Pariisi) oli ranskalainen poliitikko, pääri, runoilija ja sanomalehtimies. Kuolemansa aikoihin de Fontanes oli muuan muassa Ranskan opetushallinnon päällikkö sekä senaatin ja Ranskan instituutin jäsen. Kirjallisuuskriitikko Charles Augustin Sainte-Beuve julkaisi hänen kootut teoksensa vuonna 1839.
Sven Edvin Salje
Sven Edvin Salje (1914–1998) oli ruotsalainen kirjailija. Hän uudisti ruotsalaista maaseutuaiheista kirjallisuutta erityisesti 1940-luvun realistisilla romaaneillaan.
Salmenkallio (täsmennyssivu)
Salmenkallio tarkoittaa seuraavia:
Raimo Salmi
Raimo Johannes Salmi (s. 1936) on suomalainen diplomaatti ja suurlähettiläs. Hän on koulutukseltaan lainopin kandidaatti. Hän on ollut suurlähettiläs Nairobissa 1980–1983 ja samalla Addis Abebassa 1981–1983, Tripolissa ja Kairossa 1983–1986.
Ada Colau
Ada Colau i Ballano (s. 3. maaliskuuta 1974 Barcelona) on katalonialainen poliitikko, joka toimii Barcelonan pormestarina. Colau valittiin virkaansa vuonna 2015 Barcelona en Comú (suomeksi "Yhteinen Barcelona") -puolueen edustajana. Colau tuli tunnetuksi asuntohäätöjä vastustaneen PAH-kansalaisliikkeen ("Plataforma de Afectados por la Hipoteca") edustajana.
Colau on toiminut tutkijana ja ihmisoikeusaktivistina. Hän on opiskellut Barcelonan yliopiston filosofisessa tiedekunnassa. Vuoden 2015 kunnallisvaaleissa Ada Colaun johtama Barcelona en Comú nousi vaalivoittoon ja Colau nimitettiin Barcelonan pormestariksi.
P-Hydroksiasetofenoni
p-Hydroksiasetofenoni eli 4-hydroksiasetofenoni (CHO) on aromaattinen fenoleihin ja ketoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä valmistettaessa esimerkiksi lääkeaineita. p-Hydroksiasetofenonin isomeereja ovat o- ja m-hydroksiasetofenonit.
p-Hydroksiasetofenoina esiintyy useissa kasveissa. Esimerkiksi kuusissa sitä esiintyy pikeiini-nimisenä glykosidina. Sitä esiintyy myös muun muassa mangossa, fabianassa, lakoissa, karpaloissa ja sitä muodostuu myös kahviin paahdon aikana sekä sherryyn ja olueen käymisen aikana. Yhdisteen tuoksu ja maku on hedelmäinen.
Huoneenlämpötilassa p-hydroksiasetofenoni on väritöntä kiteistä ainetta. Se liukenee hieman veteen ja paremmin moniin orgaanisiin liuottimiin kuten etanoliin ja dietyylieetteriin. Yhdiste on hyvin heikko happo ja sen pK-arvo on 8,05.
p-Hydroksiasetofenonia voidaan valmistaa kuumentamalla fenyyliasetaattia ja reaktio on niin kutsuttu Fries-toisiintuminen. Pidettäessä lämpötila noin 60 °C:n paikkeilla on p-isomeeri vallitseva tuote. Lisäksi muodostuu hieman o-hydroksiasetofenonia. Yhdistettä muodostuu myös fenolin ja asetyylikloridin välisellä Friedel–Crafts-asylointireaktiolla.
p-Hydroksiasetofenonia käytetään valmistettaessa muun muassa formoterolia, p-hydroksifenyylietikkahappoa, parasetamolia, salbutamolia ja synefriiniä.
Norsunluurannikon naisten jalkapallomaajoukkue
Norsunluurannikon naisten jalkapallomaajoukkue edustaa Norsunluurannikkoa virallisissa naisten jalkapallo-otteluissa. Se toimii Norsunluurannikon jalkapalloliiton alaisuudessa. Se kuuluu sekä FIFAan että Afrikan maanosaliitto CAF:iin. Se on pelannut kertaalleen MM-kilpailujen lopputurnauksessa vuonna 2015, jolloin se jäi alkulohkoon. Afrikan-mestaruuskilpailujen lopputurnauksessa se on pelannut kahdesti 2012 ja 2014. Parhaimmillaan se on ollut vuonna 2014 kolmas.
Erich Kunze
Erich Kunze (30. huhtikuuta 1905 Ottmachau Sleesia Saksa – 22. maaliskuuta 1992 Göttingen Saksa) oli saksan kielen yliopisto-opettaja, kirjallisuuden tutkija, kääntäjä ja professori.
Kunze syntyi nykyisin Puolaan kuuluvassa Otmuchówissa, joka oli vuoteen 1945 asti osa Saksaa. Hänen vanhempansa olivat opettaja Emmanuel Kunze ja Gerdrud Zimmerman ja puoliso vuodesta 1946 Edith Margot Ursula Bayer (s. 1922). Kunze opiskeli sekä Münchenin, Heidelbergin että Breslaun yliopistossa ja väitteli viimeksi mainitussa filosofian tohtoriksi 1932, toimien siellä saksan kielen assistenttina. Natsien noustua valtaan hänen käsinkirjoitettu väitöskirjansa takavarikoitiin. Hän pakeni heinäkuussa 1934 Suomeen ja toimi Turun yliopiston saksan kielen lehtorina vuoteen 1944 saakka. Sensuroitu ja lyhennetty versio hänen väitöskirjastaan julkaistiin Breslaussa 1938. Vuonna 1944 Kunze siirrettiin Saksan kansalaisena miehitettyyn Tanskaan, josta hänet internoitiin sodan päätyttyä Saksaan. Suomeen Kunze palasi 1947, toimittuaan Saksassa pari vuotta Deutsche Akademien johtajana. Saksan kielen lehtorina hän työskenteli Turun yliopistossa 1948-1951 ja Helsingin yliopistossa 1952-1965. Oltuaan vuoden verran Saksassa hänestä tuli Helsingin kauppakorkeakoulun saksan kielen apulaisprofessori vuoteen 1971 asti, jolloin hän jäi eläkkeelle ja muutti Göttingeniin, joskin säilytti Suomen kansalaisuuden ja läheiset suhteensa Suomeen. Kunze, joka oli vertailevan kirjallisuustieteen tutkija, julkaisi myös muun muassa Suomen kaunokirjallisuuden saksannosten bibliografian. Hän käänsi itse suomalaista kirjallisuutta ja kansanrunoutta saksaksi ja lahjoitti keräämänsä huomattavan käännöskokoelman Hampurin yliopistolle.
Akateeminen talousblogi
Akateeminen talousblogi on blogi, jossa taloustieteen tutkijat kommentoivat maailman menoa taloustieteellisestä näkökulmasta ja suomen kielellä. Blogin perustivat vuonna 2009 silloisen Helsingin kauppakorkeakoulun kansantaloustieteen laitoksen tutkijat.
Blogin vakiokirjoittajia ovat
Akateeminen talousblogi
Aimo Salminen
Aimo Lauri Antero Salminen (s. 14. syyskuuta 1929 Hyvinkää) on suomalainen lääkäri ja professori emeritus.
Salmisen vanhemmat olivat Lauri Salminen ja Aili Ihanelma Eskola ja hänen puolisonsa vuodesta 1951 on opettaja Vuokko Sinikka Nokkala. Salminen pääsi ylioppilaaksi Hyvinkään yhteiskoulusta 1948 ja valmistui lääketieteen lisensiaatiksi 1957, jolloin hän myös väitteli lääketieteen ja kirurgian tohtoriksi. Salminen tuli Oulun yliopiston mikrobiologian professoriksi vuonna 1965, hän on tutkinut muun muassa jänisruttoa, leptospiroosia ja togaviruksia. Helsingin yliopistossa virusopin dosentti Salminen oli 1961–1966.
Seppo Salminen
Seppo Mauri Salminen (s. 1923) on suomalainen varatuomari. Hänelle myönnettiin professorin arvonimi 1982. Hän työskenteli valtiovarainministeriön järjestelyosaston päällikkönä ja virastovaltuutettuna 1965–1986.
Alan Walker
Alan Walker (s. 24. elokuuta 1997, Northampton, Iso-Britannia) on norjalainen tuottaja. Vuonna 2014 hän julkaisi instrumentaalin nimeltään ”Fade”. Vuonna 2015 hän julkaisi kappaleesta uuden version nimellä ”Faded”, jossa on mukana norjalainen laulaja Iselin Solheim. Kappale nousi Norjan singlelistan ykkössijalle toisella listaviikollaan ja myös Ruotsin singlelistalla se nousi ykkössijalle. Suomen singlelistalla single nousi ykköseksi viidennellä listaviikollaan.
Bo-Kaap
Bo-Kaap on Kapkaupungin kaupunginosa Etelä-Afrikassa. Kaupungin keskustan länsipuolella, Signal Hillin rinteellä sijaitseva naapurusto tunnetaan värikkääksi maalatuista kivitaloistaan. Sitä kutsuttiin aiemmin ”malaijilaiseksi kortteliksi” ja se alkoi kehittyä 1760-luvulla, kun Hollannin Itä-Intian kauppakomppania alkoi tuoda Etelä-Afrikkaan orjia Jaavalta, Indonesian saarilta, Sri Lankasta, Intiasta ja Malesiasta. Bo-Kaapista tuli etenkin islaminuskoisten siirtolaisten asuinpaikka. Bo-Kaapissa sijaitsee vuodelta 1844 peräisin oleva Nurul-moskeija.
Signal Hill (Kapkaupunki)
Signal Hill tai Lion’s Rump () on tasahuippuinen vuori Etelä-Afrikan Kapkaupungin keskustan länsipuolella. Sen viereiset vuoret ovat Lion’s Head ja Pöytävuori.
Vuori on saanut nimen ”Signaalivuori” siitä, kun sieltä annettiin lippuviestein säätilavaroituksia ja ankkurointiohjeita merellä kulkeville aluksille. Vuodesta 1836 vuoteen 1934 Signal Hilliltä annettiin myös aikamerkki päivittäin kello 12 ampumalla tykillä, jotta laivat voivat tarkistaa laivakellonsa. Tykillä varoitettiin aikoinaan myös laivoja törmäysten varalta.
Vuoren huipulle kulkee tie. Vuorella on monien islamilaisten lähetystyöntekijöiden ja uskonnollisten johtajien hautoja. Suurin niistä, valkoinen neliömäinen rakennus ja sen vihreä kupoli, rakennettiin sheikki Mohamed Hassen Ghaibien hautamuistomerkiksi.
Mike Nurisalo
Mike Nurisalo (s. 25. huhtikuuta 1968) on suomalainen kilpauransa päättänyt koripalloilija. Nurisalo pelasi kasvattajaseurassaan Tampereen Pyrinnössä kaksi kautta miesten pääsarjassa.
Nurisalo esiintyi ensimmäisen kerran kokoonpanossa miesten SM-sarjassa kasvattajaseuransa Tampereen Pyrinnön edustusjoukkueessa 11. lokakuuta 1987 KTP:ta vastaan, ja 25. lokakuuta hän teki ensimmäiset pääsarjapisteensä onnistuttuaan Helsingin NMKY:tä vastaan kahden pisteen heitossa ja yhdessä vapaaheitossa. Nurisalo teki miesten SM-sarjauran piste-ennätyksensä (yhdeksän pistettä) 20. tammikuuta 1988 FoKoPo:a vastaan. Nurisalo kuului kauden aikana Pyrinnön kokoonpanoon 13 ottelussa ja pelasi niissä 1,2 pisteen keskiarvolla. Pyrintö voitti kauden aikana vain kolme ottelua, oli runkosarjassa toiseksi viimeinen ja karsiutui jatkosarjasta. Joukkue pelasi SM-karsintaotteluita mutta säilytti sarjapaikkansa.
Kaudella 1988–1989 Nurisalo kuului runkosarjassa jälleen 13 ottelussa Pyrinnön kokoonpanoon ja pelasi niissä 0,8 pisteen keskiarvolla. Kauden suurimman pistemääränsä, kuusi, hän teki kauden avausottelussaan Turun NMKY:tä vastaan. Pyrinnöllä meni edelliskauttakin huonommin, kun se voitti vain yhden ottelun ja putosi alemmalle sarjatasolle. Samalla päättyi Nurisalon pääsarjaura.
Oliver Lindell
Oliver Lindell (s. 29. syyskuuta 1998) on suomalainen golfammattilainen, joka edustaa Virvik Golfia. Lindell on voittanut Finnish International Junior Championship kisan vuonna 2012 14-vuotiaiden poikien juniorisarjassa. Lindell on myös voittanut poikien reikäpelin SM-mestaruuden vuosina 2013–2014. Lindell voitti uransa neljännen SM-kullan vuonna 2015 alle 18-vuotiaiden poikien lyöntipelikilpailuissa. Lindell voitti Nordic Leaguen historian nuorimpana yksittäisen osakilpailun, Master Promo Championshipin, (69,65,70= -12). Lindell siirtyi ammattilaiseksi marraskuussa 2015. Hänet valittiin Porvoon vuoden urheilijaksi vuonna 2015. Lindell voitti uran ensimmäisen ammattilaiskisansa toukokuussa ja lähes heti perään toisen kerran kesäkuun puolivälissä.
Lindell voitti myös miesten 2016 Suomen Mestaruuden Hämeenlinassa kokonaistuloksella -13.
Lindell nousi upean Nordic League kauden ansiosta Challenge Tourille vuodeksi 2017.
Lindell sai Ecco Tourin upean menestyksen myötä villin kortin Euroopan Tourin osakilpailuun Tanskaan elokuun loppuvaiheessa. Debyytissään Euroopan Tourilla hän sijoittui hienosti sijalle T26.
Lindell aloitti golfin vuonna 2007 ja liittyi Virvik Golf -seuraan 2008. 2015 ammattilaiseksi siirtynyt Lindell sijoittui 18:nneksi Espanjassa debyyttikisassa. Lindell voitti kaudella 2016 Nordic Leaguen satelliittikiertueella 2 kertaa, sekä sijoittui toiseksi kaksi kertaa. Myös top 10 sijoituksia löytyi monta. Lindell sijoittui kauden 2016 Nordic Leaguen rankingissa toiseksi ja sai kategorian 13 euroopan haastajakierueelle. Lindellin kausi 2017 siis menee Challenge Tourin parissa. oliverlindell.fi